Siddiq Xondaliqiy jome majmuasi. Siddiq Xondaliqiy jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Boʻstonliq tumanida joylashgan boʻlib, tumanning masjid va madrasalar tarkibiga kiradi. Joylashuvi va faoliyati. Siddiq Xondaliqiy jome masjidi Toshkent viloyati hududidagi Boʻstonliq tumani, Qurbonov qishloq fuqarolar yigʻiniga qarashli boʻlgan Pargov mahalla fuqarolar yigʻini N. Olimov koʻchasida joylashgan. Tuman hokimligi tomonidan jome masjid uchun 0.70 gektar joyda 900 kishiga yaqin boʻlgan namozxonlarga moʻljallangan bino, xonaqoh, zamonaviy tahoratxona, avtoturargoh, ziyoratchilar uchun maxsus alohida xonalar barpo etilgan. Ushbu jome masjidning bosh imom-xatibi Muhammadali domla Saidaliyev hisoblanadi. Mazkur masjidga Qurbonov qishloq fuqarolar yigʻini, Chamanzor mahalla fuqarolar yigʻini, Bobur mahalla fuqarolar yigʻini, Muslim ota mahalla fuqarolar yigʻini, Chigʻatoy mahalla fuqarolar yigʻini, Pargov mahalla fuqarolar yigʻini, N. Olimov mahalla fuqarolar yigʻini, Iskandar mahalla fuqarolar yigʻini, Tovoqsoy mahalla fuqarolar yigʻini, Aranchi mahalla fuqarolar yigʻini, Dumalak mahalla fuqarolar yigʻini, Doʻstlik mahalla fuqarolar yigʻini, Yangi yoʻl mahalla fuqarolar yigʻini, Hazrat Nazar Ali bobo mahalla fuqarolar yigʻini, Chkalov mahalla fuqarolar yigʻini, Sajoris mahalla fuqarolar yigʻinida yashovchilar tashrif buyurishadi. Tarixi. Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan 1998-yil 12-avgust kuni oʻtkazlib, uning ustavi Toshkent viloyat adliya boshqarmasida roʻyxatga olingan. Siddiq Xondaliqiy jome masjidi qachon va kim tomonidan asos solinganligi haqida deyarli maʼlumotlar yetarli emas.